Anèren entà Saint- Cloud en coche; s’arturèren en godilh sec e exclamèren: “Be ne serie de polit s’auesse aigua!” Esdejoèren ena Tete-Noire, a on non se coneishie a Castaing, heren ua partida ara anèra enes arberalhes der estanh gran, pugèren ena lantèrna de Diogenes, joguèren es macarrons ena rotleta deth pònt de Sevres, heren floquets de flors en Punteaux, crompèren fiulets en Neuilly, mingèren pertot coquilhons de poma; plan, donc, que sigueren totafèt erosi.